 -
                                      udskrift
                                          af
                          sø- og handelsrettens dombog
                                      ──────────
den 24. juli 2002 blev af retten i sagen
s-0028-00
aig europe s.a.
(advokat jes anker mikkelsen)
   mod
dampskibsselskabet af 1912, a/s
og a/s dampskibsselskabet svendborg
(advokat jesper martens)
afsagt sålydende
                                        d o m:
under denne sag, der er anlagt den 9. november 2000, har sagsøgeren, aig europe s.a., nedlagt påstand
om, at sagsøgte, dampskibsselskabet af 1912 a/s og a/s dampskibsselskabet svendborg, dømmes til at
betale 534.949,98 kr. med sædvanlig procesrente fra den 14. juli 2000.
sagsøgte har påstået frifindelse.
sagen drejer sig om, hvorvidt sagsøgte er ansvarlig for beskadigelse af gods i tre containere, der væltede
den 3. december 1999.
sagens nærmere omstændigheder er følgende:
                                                    - 2 -
i henhold til tre fragtbreve dateret 26. november og 1. december 1999 påtog maersk broker k/s sig bl.a. at
transportere tre containere med rør og fittings fra fredericia til cypern. afsenderen var abb alstom power
flowsystems a/s, og modtageren var caramondani engineers. af maersk line non-negotiable sea waybill
dateret 4. december 1999 fremgår, at transporten vedrørte i alt fire containere med en samlet vægt på
30.473 kg, og at godset skulle lastes i århus havn og losses i bremerhaven med henblik på den videre
transport til cypern. dokumentet var udfærdiget af thor jørgensen a/s som agent for sagsøgte.
containerne med containernr. maeu 402 716-2 og containernr. maeu 633 269-5 blev modtaget på maersk
terminal i århus havn den 2. december 1999 henholdsvis kl. 7.44 og kl. 11.17. containeren med
containernr. maeu 402 299-9 blev modtaget på terminalen den 3. december 1999 kl. 15.12. i gate-in
kvitteringerne var containernes vægt angivet til henholdsvis 21.900 kg, 23.650 kg og 21.800 kg. ved en
telefaxskrivelse sendt den 3. december 1999 kl. 14.00 fra maersk broker k/s til agenten thor jørgensen a/s
blev sidstnævnte informeret om ændringer i vægtangivelserne for de modtagne containere. det fremgår af
telefaxen, at den korrekte vægt var henholdsvis 11.090 kg (containernr. maeu 402 716-2), 5.061 kg
(containernr. maeu 633269-5) og 3.662 kg (containernr. maeu 402 299- 9).
den 3. december 1999 væltede de tre containere, og godset i containerne blev beskadiget.
på foranledning af sagsøgeren blev godset besigtiget af surveyor lars peter laj jensen. i dennes rapport af
17. december 1999 hedder det bl.a.:
"... during the survey at the maersk terminal at aarhus we found as follows:
...
o/t container no. maeu 402 716-2:
the container had been stowed in the 2nd tier and had been blown down and was resting on its right side.
it could be ascertained that the goods had shifted and was resting against the tarpaulin, which was found to
be torn to a minor extent.
it was not possible to carry out a proper survey of the contents, but it had to be assumed that the goods had
suffered damage.
d/c container no. maeu 633 269-5:
the container had been stowed in the 3rd tier and had been blown down and was resting on its left side.
                                                   - 3 -
it could be ascertained that the container was slightly twisted and that the roof panels were set out. it was
not possible to carry out a proper survey of the contents, but it had to be assumed that the goods had
suffered damage.
o/t container no. maeu 402 299-9:
the container had been stowed in the 4th tier and had been blown down and was resting on its left side.
it could be ascertained that the tarpaulin was heavily torn, and that some of the goods had been thrown out
of the container.
the goods consisted of branches, valves etc. in various sizes. it could be ascertained that the flange joints of
some of the branches were bent, and that the insulation cover on some items was dented/torn. ...
cause of damage:
as mentioned the containers were blown down/tilted at the maersk terminal, port of aarhus, denmark on
3rd december 1999 during extreme wind conditions.
mr. anders keldsen from thor joergensen ltd. (agents to maersk) informed, that the terminal workers had
done their best to get the containers down in max. in 2 height, but did not have the time to manage all, why
some were left stacked 4 in height, when the wind forces got extreme.
in our opinion, the responsible personnel at the maersk terminal in aarhus acted too late, as warnings of
winds of storm force were put forward the day before the hurricane hit.
extent of damage:
...
8) disposal of damaged foam products
...                    = dkk 8.193,58
9) transport aarhus - fredericia
and handling/inspection        = dkk 5.600,00
in total               = dkk 509.215,58
..."
sagsøgeren har udbetalt erstatning for skade på godset til afsenderen, abb alstom power flow-systems a/s,
                                                         - 4 -
med det i rapporten anførte beløb. det er oplyst, at sagsøgeren tillige har betalt to beløb på henholdsvis
8.350 kr. og 17.384,40 kr. til afsenderen.
danmarks meteorologiske institut udsendte torsdag den 2. og fredag den 3. december 1999 bl.a. følgende
regionaludsigter for østjylland:
udsigt udsendt den 2. december 1999 kl. 16.00 gældende til fredag eftermiddag:
"i aften og i nat ... let til frisk vind fra vest og sydvest. i morgen ... frisk vind til kuling fra syd og sydøst."
udsigt udsendt den 2. december 1999 kl. 21.00 gældende til fredag aften:
"i nat ... let til frisk vind fra vest og sydvest. fredag ... frisk vind til kuling fra syd og sydvest. i løbet af
eftermiddagen omslag til vestlig kuling til storm med byger."
udsigt udsendt den 3. december 1999 kl. 05.00 gældende til midnat:
"... frisk vind til kuling fra syd og sydøst. i løbet af eftermiddagen drejer vinden til nordøst og nordvest og
tiltager op til hård kuling, med kraftige vindstød og byger. i aften efterhånden aftagende nordvestlig vind."
udsigt udsendt den 3. december 1999 kl. 10.30 gældende til lørdag morgen:
"i eftermiddag ... vind op til kuling fra syd, senere op til storm fra vest.... sidst på aftenen og i nat aftager
vinden til jævn til frisk vind..."
udsigt udsendt den 3. december 1999 kl. 16.10 gældende til lørdag eftermiddag:
"storm fra vest og sydvest, en overgang op til orkan... i nat kuling til storm fra vest og nordvest, som
langsom aftager..... lørdag jævn til hård vind fra vest og nordvest, som langsomt aftager..."
udsigt udsendt den 3. december 1999 kl. 21.10 gældende til lørdag aften:
"kuling til storm fra vest og nordvest, endnu med vindstød af orkanstyrke, men i nat aftager vinden
langsomt... lørdag jævn til hård vind fra vest og nordvest, som langsomt aftager..."
der er endvidere udsendt følgende farvandsudsigter for kattegat den 2. og 3. december 1999:
udsigt udsendt den 2. december 1999 kl. 05.25 gældende til fredag morgen:
                                                        - 5 -
"der er kulingvarsel for alle varslingsdistrikter. ...
kattegat og skagerrak:
vestlig kuling, 13 til 18 m/s, i eftermiddag aftagende og efterhånden vest og sydvest, 8 til 13 m/s..."
udsigt udsendt den 2. december 1999 kl. 11.25 gældende til fredag middag:
"der er kulingvarsel for alle varslingsdistrikter, undtagen ...
kattegat og skagerrak:
vestlig kuling, 10 til 15 m/s, i aften aftagende og efterhånden vest og sydvest, 5 til 10 m/s..."
udsigt udsendt den 2. december 1999 kl. 22.20 gældende til sent fredag aften:
"der er stormvarsel for ...
der er kulingvarsel for kattegat, ...
kattegat:
kuling omkring vest, 10 til 15 m/s, aftagende til mellem 5 og 10 m/s. fredag formiddag sydvest og syd, 5 til
10 m/s, tiltagende og fredag eftermiddag i den sydlige del kuling omkring vest, 15 til 20 m/s, i den nordlige
del kuling omkring øst, 13 til 18 m/s. fredag aften i hele farvandet kuling fra vest og nordvest, 15 til 20 m/s.
..."
udsigt udsendt den 2. december 1999 kl. 17.15 gældende til fredag aften:
"der er stormvarsel for ...
der er kulingvarsel for ... kattegat, ...
kattegat:
op til kuling fra vest, 10 til 15 m/s, aftagende til mellem 5 og 10 m/s. ... fredag formiddag sydvest og syd,
5 til 10 m/s, tiltagende og fredag eftermiddag i den sydlige del kuling omkring vest, 15 til 20 m/s, i den
nordlige del kuling omkring øst, 13 til 18 m/s. ..."
udsigt udsendt den 3. december 1999 kl. 05.30 gældende til lørdag morgen:
                                                   - 6 -
"der er stormvarsel for ...
der er kulingvarsel for kattegat, ...
oversigt:
et lavtryk, 1000 hpa, over nordvestirland, bevæger sig mod øst under kraftig uddybning ledsaget af udbredt
nedbør. lavtrykket ventes at passere henover danmark i eftermiddag og i aften, og syd for lavtrykscentret
ventes meget kraftige vindstyrker. ...
kattegat:
sydvest, drejende syd og sydøst, 8 til 13 m/s. i eftermiddag uroligt skiftende, op til kuling, 15 til 20 m/s,
senere nordøst drejende nordvest, op til 23 m/s. i nat drejende vest og aftagende til mellem 10 og 15 m/s.
..."
udsigt udsendt den 3. december 1999 kl. 08.30 gældende til lørdag formiddag:
"der er stormvarsel for ...
der er kulingvarsel for kattegat, ...
oversigt:
et lavtryk, 980 hpa, ved sydskotland, bevæger sig mod øst under kraftig uddybning ledsaget af udbredt
nedbør. lavtrykket ventes at passere henover danmark i eftermiddag og i aften, og syd for lavtrykscenteret
ventes op til orkanvindstyrker. ...
kattegat:
omkring syd, 8 til 13 m/s. i eftermiddag uroligt skiftende, op til kuling, 15 til 20 m/s, senere nordøst
drejende nordvest, op til 23 m/s. i nat drejende vest og aftagende til mellem 10 og 15 m/s. ..."
udsigt udsendt den 3. december 1999 kl. 11.30 gældende til lørdag middag:
"der er stormvarsel for ...
der er kulingvarsel for kattegat, ...
oversigt:
et lavtryk, 970 hpa, ved den sydlige del af fladen, bevæger sig mod øst under kraftig uddybning ledsaget af
udbredt nedbør. lavtrykket ventes at passere henover danmark i eftermiddag og i aften, og syd for
                                                     - 7 -
lavtrykscenteret ventes op til orkanvindstyrker: ...
kattegat:
omkring syd, 8 til 13 m/s, tiltagende og efterhånden sydvestlig kuling, 15 til 20 m/s, i den sydlige del storm
fra vest, 20 til 25 m/s. i aften i hele farvandet storm fra nordvest, 20 til 25 m/s, i nat aftagende til mellem
10 og 15 m/s. ..."
udsigt udsendt den 3. december 1999 kl. 17.35 gældende til lørdag aften:
"der er stormvarsel for ... kattegat ...
oversigt:
et meget kraftigt storm lavtryk, 960 hpa, lige vest for thyborøn forventes at bevæge sig østpå over kattegat
og videre til østersøen, hvor det efterhånden fyldes op. ...
kattegat:
sydvestlig, kuling, 15 til 20 m/s, i den sydlige del op til storm 20 til 25 m/s. i nat i hele farvandet storm
fra nordvest, 25 til 30 m/s, lørdag formiddag aftagende til mellem 13 og 18 m/s. ..."
udsigt udsendt den 3. december 1999 kl. 22.50 gældende til sent lørdag aften:
"der er stormvarsel for ... kattegat, ...
oversigt:
et meget kraftigt storm lavtryk, 955 hpa, øst for anholt forventes at bevæge sig østpå til gotland. ...
kattegat:
storm fra vest og nordvest, 23 til 28 m/s, i nat langsomt aftagende til mellem 18 og 23 m/s, lørdag
yderligere aftagende og fra om eftermiddagen 8 til 13 m/s. ..."
i berlingske tidende kunne man i dagene efter den 3. december 1999 læse, at der var tale om
århundredets værste orkan, og at dens styrke var kommet bag på selv danmarks meteorologiske institut.
af forsikringsoplysningens stormstatistik fremgår, at der efter orkanen den 3. december 1999 blev anmeldt
385.000 skader til forsikringsselskaberne. skaderne beløb sig til i alt 14 mia. kr. til sammenligning blev der
efter en storm den 24. november 1981 anmeldt 188.000 skader, der beløb sig til i alt 827 mio. kr.
der er under domsforhandlingen afgivet forklaring af lars peter laj jensen, kim høltermand og erik paasch
jensen.
                                                    - 8 -
lars peter laj jensen har forklaret, at han er surveyor og er ansat i esbjerg besigtigelseskontor aps,
hvor han blev udlært i 1980. han har udfærdiget survey-rapporten af 17. december 1999. dette skete efter
en besigtigelse på terminalen den 6. december 1999. under besigtigelsen bemærkede han, at den ene af
sagsøgerens containere fortsat stod oprejst, mens de 3 øvrige var væltet. det var hans indtryk, at der ikke
siden skaden var opstået, var rørt ved containerne. på terminalen stod containerne stakket i 4 lag, og han
bemærkede ikke, om der var andre, der var væltet. sagsøgerens containere havde ligeledes været stakket i
4 lag. containernes lange side havde stået parallelt med det bagved liggende pakhus 85. containerne stod
ikke i en blok, og de havde ikke været låst sammen i hjørnerne ved hjælp af "twistlocks". havde dette været
tilfældet, ville alle 4 containere formentlig være væltet under stormen. i esbjerg stakkes containerne -
grundet havnens geografiske placering på vestkysten - normalt i 2-3 lag, men et lag på 4 er dog ikke
usædvanligt. ved stakning er containernes vægt ikke uden betydning, når man skal vurdere risikoen for, at
containerne kan vælte. han ved ikke, hvor langt containerne stod fra pakhuset, ligesom han ikke kender
højden på pakhuset. det var dog hans indtryk, at pakhuset var lavere end højden på i alt 4 containere.
containerne havde indeholdt nogle rør, der var isoleret med et skumprodukt. dette var ødelagt og kunne
ikke blot smides væk. skummet er formentlig blevet destrueret på kommune kemi a/s. i skadesopgørelsen
har han derfor medtaget en udgift på 8.193,58 kr. til dækning af bortskaffelsesudgifter. i rapporten er
endvidere medtaget en udgift på 5.600 kr. til dækning af udgifter i forbindelse med, at rør, der ikke var
beskadiget, blev returneret til afsenderen. begge de anførte udgifter må betegnes som sædvanlige udgifter.
han har ikke nærmere kendskab til de afholdte udgifter på henholdsvis 17.384,40 kr. og 8.350 kr.
  kim høltermand har forklaret, at han er udlært og ansat hos thor jørgensen a/s, der er agent for
sagsøgte. han har været terminalchef siden 1992. når containere modtages, sorteres de primært efter
destination og dernæst efter størrelse og vægt. der foretages ikke kontrolvejning af containerne i forbindelse
med anbringelse på terminalen. der benyttes endvidere ikke "twistlocks" i forbindelse med opbevaring på
land. dette benyttes udelukkende på søen, hvor det tillige er muligt at fastspænde den nederste container til
selve skibet. dette er ikke muligt på landjorden. den 2. december 1999 kl. 7.44 og 11.17 ankom de første af
de senere beskadigede containere, mens den sidste ankom den 3. december 1999 kl. 15.12. alle 4 con-
tainere blev placeret oven på hinanden i et fritstående lag. containernes ene lange side stod parallelt med
pakhus 85. dette pakhus, der er lavet af beton, er 13 meter højt, mens containerne har en højde på hver
2,90 meter. den modsatte lange side af containerne, der vendte mod sydvest, var skærmet af en række
tomme containere. disse var placeret ud mod sverigesgade i en næsten nord/sydgående række vest for
sagsøgerens containere. denne række bestod af 5 lag containere og udgjorde herved en væg på ca. 15
meter i højden. placering af sagsøgerens containere var god i vejrmæssig henseende, men placering var dog
udelukkende bestemt ud fra praktiske lastningshensyn. det er normalt at placere containere i 4 lag. dette
sker dog af pladshensyn, men i det foreliggende tilfælde var det også hensigtsmæssigt, fordi alle 4 con-
tainere havde samme bestemmelsessted. der var også andre containere, der var anbragt i 4 lag. han har
tidligere været ude for, at tomme containere er blæst ned, hvorimod dette aldrig før er sket med fyldte og
delvis fyldte containere. fredag den 3. december 1999 var der som sædvanlig op til en weekend meget
                                                     - 9 -
travlt. skibet maersk arun skulle sejle samme dag om aftenen og skulle derfor lastes. da det var vigtigt, at
skibet kunne sejle rettidigt, havde lastningen første prioritet. om formiddagen mellem kl. 10.00 og 11.00
ringede en medarbejder til dmi, der sendte en telefaxskrivelse, der varslede storm fra vest. ifølge
meddelelsen ville vinden aftage i løbet af aftenen. han underrettede derfor maersk om, at skibet muligvis
kunne blive forsinket. han fandt derimod ikke på dette tidspunkt anledning til at flytte rundt på containerne.
de fulgte dog løbende vejrudsigten, dels via radio, dels via vindmålere anbragt i 60 meters højde på
terminalens kraner. storm fra vest er dog normalt ikke et problem for terminalen på grund af dennes pla-
cering på østkysten og neden for en 25-30 meter høj skrænt. skrænten stiger yderligere op til 40 meter
længere inde i århus, og der er derfor ofte læ i området. han holdt løbende øje med tomme containere, der
var særligt udsat for vinden. der var på daværende tidspunkt ca. 2.500 containere på terminalen, hvoraf ca.
1.500 var tomme. mellem kl. 14.00 og 14.30 modtog han fra gantrykranerne alarm om, at vindstyrken var
22-24 meter i sekundet. i første omgang orienterede han de ansvarlige for skibet om vejrudviklingen, og
dernæst kon trollerede han, om det var nødvendigt at flytte containere, der var særligt udsatte. mellem kl.
14.30 og 15.00 besluttede han, at tomme containere, der stod i øverste fjerde lag, skulle løftes ned. til dette
formål benyttes "reachstackere" (særlige trucks), der er udviklet til at flytte containere. maskinerne benyttes
udelukkende af særligt uddannet personale. terminalen havde i alt seks reachstackere til rådighed. tre
maskiner blev benyttet til lastning af maersk arun, mens de tre øvrige blev benyttet til at løfte containere
ned fra de lastbiler, der fortsat ankom til terminalen. disse tre maskiner blev nu tillige benyttet til at løfte de
øverste tomme containere ned på jorden. kl. 15.12 ankom den tredie af sagsøgerens senere ødelagte
containere til terminalen, og denne blev anbragt som den øverste af sagsøgerens 4 containere. ca. kl. 16.00
var vinden ifølge vindmålerne på ca. 30 meter i sekundet, hvorfor det ikke længere var muligt at laste
skibet. havnearbejderne blev sat på "stand by" for at afvente bedre vejr. alle seks reachstackere blev
herefter benyttet på terminalen. samtidig blev nye lastbiler stoppet i porten, dog blev de lastbiler, der var
kommet ind på terminalen, færdigekspederet. der modtages normalt 40-50 containere i timen. kl. 16.10 var
vindhastigheden fortsat tiltagende, og mellem kl. 16.30 og 17.00 måtte arbejdet på terminalen af sikker-
hedsmæssige årsager ophøre. på dette tidspunkt stod der fortsat mange tomme containere i 4 lag. han vil
anslå, at man alene nåede at flytte ca. 100 tomme containere. inden han forlod området ca. kl. 17.00,
foretog han ingen besigtigelse, da det var uforsvarligt at færdes mellem containerne, og da det var mørkt.
han var i anden anledning tilbage på terminalen omkring kl. 21.00. vejret var fortsat ekstremt dårligt, og
han var utryg ved situationen. han havde ingen muligheder for at observere skader på dette tidspunkt. han
blev først opmærksom på, at flere containere var væltet den følgende dag. han modtog aldrig oplysningerne
indeholdt i telefaxskrivelsen fra den 3. december 1999 kl. 14.00 om containernes rette vægt. han har
udelukkende fået oplyst, at containerne hver vejede 20 tons. havde han modtaget de rigtige oplysninger,
ville dette dog næppe have ført til, at man den 3. december 1999 havde placeret sagsøgerens containere et
andet sted, da placeringen udelukkende var bestemt af containernes destination, og under hensyn til, at
disse først skulle afskibes senere i december 1999.
erik paasch jensen har forklaret, at han blev ansat hos thor jørgensen a/s i 1993, hvor han er
                                                    - 10 -
beskæftiget i agenturet, hvis lokaler ligger ca. 300 meter fra terminalen. i 1999 rettede maersk broker k/s
henvendelse og bad om et tilbud på transport af bl.a. rør til limassol. hele projektet omfattede mellem 50-
60 containere. han har ikke været i kontakt med abb alstom power flowsystems a/s. ved sådanne ordre
modtager man sædvanligvis oplysninger om containernes indhold og destination samt vægt og størrelse. i
dette tilfælde blev det således oplyst, at containerne vejede hver ca. 20 tons. alle oplysninger indlæses i et
datasystem og videregives til terminalen. i første omgang sorteres oplysningerne efter containernes
destination. vægten var i første omgang ikke afgørende, da containerne først skulle afskibes senere i
december 1999. den 3. december 1999 modtog han en telefaxskrivelse fra maersk broker k/s, hvori det
blev oplyst, at containerne vejede væsentligt mindre end tidligere angivet. dette var første gang, han fik
kendskab til containernes rette vægt. da skibet først skulle sejle på et senere tidspunkt, blev systemet og
dermed terminalen ikke straks opdateret. han har ikke haft kendskab til containernes vægt fra fragtbrevene.
den udfærdigede "sea waybill" af 4. december 1999, der ligeledes angiver containernes rette samlede vægt,
er først skrevet senere og med henblik på sagen.
sagsøgeren har gjort gældende, at sagsøgte er erstatningsansvarlig i medfør af sølovens § 275, stk. 1, da
godset er blevet beskadiget, mens det var i sagsøgtes varetægt, og da sagsøgte ikke har godtgjort, at tabet
ikke er forårsaget af fejl eller forsømmelser fra sagsøgtes side eller nogen, som denne svarer for. sagsøgte
burde således have sikret sig, at containerne var tilstrækkelig beskyttet på terminalen. containerne var pla-
ceret i en betydelig afstand fra pakhus 85 og dermed ik ke i læ af dette. sagsøgte satsede alene på, at der
var tilstrækkelig læ fra den vestliggende skrænt. sagsøgte burde endvidere have placeret containerne i
blokke og ikke som fritstående containere, ligesom disse ikke burde have været anbragt oven på hinanden.
de burde også have været låst sammen ved hjælp af twistlocks. da sagsøgte modtog alarm fra
gantrykranerne mellem kl. 14.00 og 14.30, traf sagsøgte endvidere beslutning om, at lastning af skibet
maersk arun skulle fortsætte i stedet for at benytte alt mandskab til at sikre containerne. sagsøgte må
således være ansvarlig for denne prioritering. endelig valgte sagsøgte - efter at have modtaget den sidste af
sagsøgerens containere kl. 15.12 og efter at modtaget oplysninger kl. 14.00 om, at denne alene vejede 3
tons - at placere denne i øverste lag, uagtet sagsøgte samtidig var i færd med at løfte tomme containere ned
på jorden. sagsøgte kan ikke påberåbe sig, at der foreligger et force majeure-lignende forhold, da
vejrudviklingen ikke var upåregnelig for sagsøgte. denne vidste således fra de regionale vejrudsigter, at der
var varslet kuling til storm og vind af orkanstyrke, og sagsøgte burde derfor på et tidligere tidspunkt have
truffet de nødvendige forholdsregler. reglerne om force majeure gælder endvidere ikke for skader på land,
hvor de for søfarten særligt gældende risici ikke gør sig gældende.
sagsøgeren har i medfør af sølovens § 279 krav på erstatning for tab af eller skade på godset beregnet med
udgangspunkt i værdien af gods af samme slags. normaltabet er dog alene et udgangspunkt og udelukker
ikke sagsøgeren fra at kræve udgifter, der er afholdt med henblik på at begrænse sagsøgerens tab,
erstattet. sagsøgeren har - ved at fjerne og lade kommune kemi a/s destruere skumisoleringen fra rørene -
sikret, at rørene kunne genbruges. udgifterne til transport og destruktion af isoleringen har således
                                                    - 11 -
medvirket til at begrænse sagsøgerens samlede tab.
sagsøgte har gjort gældende, at der foreligger et force majeure-lignende forhold og dermed skadesårsager,
der ikke kan bebrejdes sagsøgte som fejl eller forsømmelser. skaderne er udelukkende forårsaget af den
voldsomme og ekstreme vejrudvikling den 3. december 1999, der var upåregnelig for sagsøgte. sagsøgte
havde ikke mulighed for at forudse den ekstreme vejrudvikling, der fandt sted, idet der alene var udsigt til
kuling for lokalområdet. vejret udviklede sig derimod meget hurtigt og til den værste storm i forrige
århundrede og førte til de største forsikringsudbetalinger, der nogensinde har fundet sted. force majeure
indebærer, at der herefter må stilles betydelige krav til beviset for sagsøgtes skyld, for at ansvar kan ifaldes.
sagsøgeren har ikke løftet denne bevisbyrde. da vindstødene omkring kl. 14.30 nåede op på 22 meter i
sekundet, og terminalens gantrykraner havde givet alarm, begyndte sagsøgte straks at flytte de tomme
containere. der var på dette tidspunkt ca. 1.500 tomme containere på terminalen, og det lykkedes at flytte
ca. 100, inden arbejdet måtte ophøre omkring kl. 16.30. vindstødene var da på ca. 35 meter i sekundet, og
der var fare for de ansattes sikkerhed. containerne var endvidere forsvarligt placeret, idet de stod i læ af
pakhus 85, der skærmede mod nordøstenvinden, mens en mur af tomme containere samt en nærliggende
skrænt beskyttede mod vinden fra vest. terminalens geografiske placering gav erfaringsmæssigt også god
beskyttelse mod vestenvinden, og ud af i alt 2.500 containere skete der således også kun skade på 7.
sagsøgte har til støtte for den subsidiære påstand gjort gældende, at sagsøgeren efter sølovens § 279 alene
kan kræve normaltabet erstattet, og da udgifterne til bortskaffelse mv. har karakter af konsekvensskader, er
dette tab ikke omfattet af bestemmelsen. endelig er det ikke godtgjort, at sagsøgte har udvist en sådan
adfærd, at dette i sig selv kan begrunde ansvar for sådanne skader efter de almindelige ansvarsregler.
retten skal udtale:
efter bevisførelsen lægger retten til grund, at sagsøgte - den 3. december 1999 omkring kl. 14.30, hvor
vinden var kraftig tiltagende - besluttede at fortsætte lastningen af maersk arun samtidig med, at man alene
med en del af det øvrige materiel begyndte at løfte de øverste tomme containere ned på jorden, ligesom
retten lægger til grund, at sagsøgte kl. 15.12 modtog og anbragte den sidste af sagsøgerens containere, der
alene vejede ca. 3 tons, som den øverste af i alt 4 containere. retten lægger endelig til grund, at sagsøgte
på dette tidspunkt havde modtaget en telefaxskrivelse, hvori containernes rette vægt var oplyst.
uanset at vejrudviklingen den 3. december 1999 var helt usædvanlig og upåregnelig for sagsøgte, finder
retten, at det ikke er godtgjort, at skaden ikke er forårsaget af fejl eller forsømmelser fra sagsøgtes side
eller nogen, som denne svarer for. retten har herved navnlig lagt vægt på, at sagsøgte, da vinden var
stærkt tiltagende, valgte at fortsætte lastningen af mærsk arun i stedet for at træffe foranstaltninger med
henblik på at beskytte containerne. samtidig undlod sagsøgte at anbringe den sidste af sagsøgerens
containere på jorden på trods af, at sagsøgte vidste eller i hvert fald burde vide, at sagsøgerens containere
                                                     - 12 -
havde en væsentlig lavere vægt end oprindeligt antaget og på trods af, at sagsøgtes truckfører, da han
anbragte den sidste container, kunne eller i hvert fald burde have kunnet mærke, at denne ikke var
væsentlig tungere end de tomme containere, man samtidig var i færd med at fjerne.
herefter har sagsøger i medfør af sølovens § 279 krav på at få normaltabet erstattet, og da der ikke er
grundlag for at erstatte øvrige udgifter, tages sagsøgerens påstand til følge med 495.422 kr.
                                     thi kendes for ret:
sagsøgte, dampskibsselskabet af 1912, a/s og a/s dampskibsselskabet svendborg, betaler inden 14 dage
fra dato til sagsøgeren, aig europe s.a., 495.422 kr. med sædvanlig procesrente fra den 14. juli 2000 samt
sagens omkostninger med 49.590 kr.
                                     torben kuld hansen
bent rasmussen                                                    frede kristiansen
                                            (sign.)
                              udskriftens rigtighed bekræftes
                             p. j. v. sø- og handelsretten, den
